

**Р Е П У Б Л И К А С Р П С К А**

## ОПШТИНА ПАЛЕ

**Н А Ч Е Л Н И К**

E-mail: opstinapale@pale.rs.ba. телефон: 057/ 223-459 факс: 057/223-061 www pale rs.ba

Број: 02-475/98

Пале, 26.2.2021. године

На основу члана 348. став 1. Закона о стварним правима ("Службени гласник Републике Српске", број: 124/08,58/09, 95/11, 60/15, 18/16 и 107/19), Одлуке о условима и начину продаје неизграђеног грађевинског земљишта у својини општине Пале, број: 01-022/171 од 25.9.2020. године и члана 9. Правилника о поступку јавног конкурса за располагање непокретностима у својини Републике Српске и јединица локалне самоуправе ("Службени гласник Републике Српске", бр. 20/12 и 63/19) начелник општине Пале, расписује

**О Г Л А С**

**о продаји неизграђеног грађевинског земљишта у**

**својини општине Пале**

1. Општина Пале продајe неизграђено грађевинско земљиште и то:

1.1. Локалитет Плана парцелације „Репца 2“

- грађевинска парцела број 70 -к.ч.број 1551/23 у површини од 897 м² уписана у з.к.ул.број 2869 и п.л.број 4301 к.о.Пале /з.к.стање и кат. стање/,

- грађевинска парцела број 69 -к.ч.број 1551/24 у површини од 897 м² уписана у з.к.ул.број 2869 и п.л.број 4301 к.о.Пале /з.к.стање и кат. стање/,

- грађевинска парцела број 68 -к.ч.број 1551/25 у површини од 911 м² уписана у з.к.ул.број 2869 и п.л.број 4301 к.о.Пале /з.к.стање и кат. стање/,

- грађевинска парцела број 67 -к.ч.број 1551/26 у површини од 924 м² уписана у з.к.ул.број 2869 и п.л.број 4301 к.о.Пале /з.к.стање и кат. стање/,

- грађевинска парцела број 41- к.ч.број 1551/4 у површини од 949 м², уписана у з.к.ул.број 2869 и п.л.број 4301 к.о.Пале /з.к.стање и кат. стање/.

1.2. Локалитет Плана парцелације „Економија Мокро“

- к.ч.број 330/73 у површини од 938 м² уписана у з.к.ул.број 65 к.o.Мокро и п.л.број 44 к.о.Мокро /з.к.стање и кат. стање/.

1. **Продаја грађевинског земљишта из тачке 1.1. и 1.2. овог огласа, извршиће се путем усменог јавног надметања-лицитације, која ће се одржати дана 18.03.2021. године, у згради Општине Пале, сала Скупштине општине, са почетком у 11,00 часова.** Право учествовања у поступку лицитације,  имају физичка и правна лица,  која, у складу са законом, могу бити носиоци права својине на непокретностима у Републици Српској, односно Босни и Херцеговини.

3. Почетна продајна цијена неизграђеног грађевинског земљишта из тачке 1.1. овог огласа, које се налази ван обухвата градског грађевинског земљишта, износи 4,00 КМ по 1м² земљишта, а за земљиште из тачке 1.2. овог огласа, које се налази у шестој стамбено-пословној зони, 8,00 КМ по 1м2 земљишта.

4. Инвеститори су дужни платити накнаду за погодности (једнократну ренту) и накнаду трошкова уређења грађевинског земљишта, према корисној површини објекта и припадности стамбено-пословној зони, које ће бити обрачунате у поступку издавања локацијских услова и одобрења за грађење.

5. Заинтересовани учесници могу да учествују на лицитацији за све грађевинске парцеле које су предмет продаје или за појединачно одређене парцеле.

**За учешће у поступку лицитације, учесник је дужан уплатити кауцију у износу од 1.000,00 КМ.**

6. **Кауција се плаћа за сваку грађевинску парцелу посебно, на жиро рачун општине Пале број 562-012-00002611-28, са назнаком „Кауција за лицитацију земљишта“. Доказ о уплати кауције, са тачно означеном локацијом, прилаже се уз пријаву на овај оглас.** Учесницима у лицитацији чије понуде не буду прихваћене, извршиће се поврат уплаћене кауције у року од осам дана од дана закључења лицитације, а учеснику са најповољнијом понудом, кауција се урачунава у купопродајну цијену. Ако учесник лицитације чија је понуда утврђена као најповољнија одустане од закључења уговора, губи право на поврат положене кауције. **Право учешћа на лицитацији имају само лица која су уплатила кауцију.**

7. Увид у документацију о власничком стању и одговарајућу урбанистичку документацију везану за грађевинско земљиште које је предмет продаје, може се извршити у просторијама Општинске управе општине Пале, канцеларија број 21, сваким радним даном од 10,30 до 15,00  часова, контакт телефон: 057/ 223- 272.

8. Поступак лицитације, спровешће Комисија за продају грађевинског земљишта, у складу са Правилником о поступку јавног конкурса за располагање непокретностима у својини Републике Српске и јединица локалне самоуправе („Сл. гласник РС“, бр. 20/12 и 63/19).

9. Лицитација се може одржати ако у њој учествују најмање два учесника. Ако се на лицитацију јави само један учесник, Комисија за продају грађевинског земљишта, може приступити поступку продаје непосредном погодбом, под условом да цијена земљишта не може бити нижа од почетне цијене објављене у овом огласу.

10. Са учесником лицитације чија је понуда прихваћена као најповољнија, закључиће се купопродајни уговор у форми нотарски обрађене исправе, по претходно прибављеном мишљењу Правобранилаштва Републике Српске-Сједиште замјеника Источно Сарајево. Купац је дужан купопродајну цијену непокретности исплатити у року од  15 дана, од дана закључења поступка лицитације. Купац ступа у посјед купљене некретнине, у року од седам дана,  од дана уплате купопродајне цијене.

11. Трошкове нотарске обраде купопродајног уговора, као и трошкове провођења купопродајног уговора сноси купац.

12. Пријаве за учешће на лицитацији, са прилозима назначеним на обрасцу пријаве, подносе се писаним путем, у затвореној коверти, са назнаком „Пријава за лицитацију грађевинског земљишта“, лично или на адресу: Општина Пале, Комисија за продају грађевинског земљишта.

Пријава се може преузети на званичној страници општине Пале, као и у канцеларији број 18. Рок за достављање пријава је најкасније до 17.3.2021. године, до 15,00 часова.

13. Општина Пале задржава право да овај оглас поништи, при чему не сноси никакву материјалну одговорност према учеснисима поступка.

14. Овај оглас објавиће се у дневном листу „Глас Српске“, на огласној табли Општине Пале и на званичној страници Општине Пале.

**Н А Ч Е Л Н И К**

**\_\_\_\_\_\_\_\_\_\_\_\_\_\_\_\_\_\_**

**Бошко Југовић**